ADMITERE 2024 SESIUNEA I

-sinteză și explicații FAIMA-

**SESIUNEA I - ADMITERE ANTICIPATĂ: 25.03. – 18.07.2024**

## Această sesiune este adresată:

* **Candidaților elevi sau absolvenți** cu rezultate deosebite în cadrul olimpiadelor desfășurate pe parcursul liceului. Aceștia sunt candidați pentru **Admitere anticipată fără concurs**.

*Candidații eligibili vor fi declarați pre-admiși (fără concurs) și li se va garanta locul dacă promovează examenul de Bacalaureat și parcurg cu succes Faza III - Validare pre-admiși și înmatriculare admiși anticipat.*

* **Candidaților elevi sau absolvenți care doresc garantarea anticipată** a unui loc pentru studii în UPB. Aceștia sunt candidați pentru **Admitere anticipată prin concurs**. Evaluarea performanțelor candidaților înscriși la această sesiune și ierarhizarea lor se va face pe baza rezultatelor școlare obținute înaintea susținerii examenului de Bacalaureat.

*Candidații eligibili vor fi declarați pre-admiși (prin concurs), în limita locurilor disponibile și li se va garanta locul dacă promovează examenul de Bacalaureat și parcurg cu succes Faza III - Validare pre-admiși și înmatriculare admiși anticipat.*

# FAZA I – ÎNSCRIERE: 25.03. – 22.06.2024

* În Sesiunea I, un candidat se poate înscrie la o singură facultate din UPB și poate formula opțiuni pentru toate domeniile respectivei facultăți.
* Pentru **Admiterea anticipată fără concurs** olimpiadele și concursurile luate în considerare depind de specificul facultății la care aceștia se înscriu, detaliate în continuare pentru Facultatea de Antreprenoriat, Ingineria și Managementul Afacerilor (FAIMA):

OLIMPIADE NAȚIONALE / INTERNAȚIONALE (Premianți, participanți, calificați la faza națională sau internațională în timpul liceului):

* + Olimpiade de matematică
  + Olimpiade de fizică
  + Olimpiade de informatică
  + Olimpiada de economie
  + Olimpiade de chimie
* Pentru **Admiterea anticipată prin concurs** evaluarea performanțelor candidaților înscriși la această sesiune și ierarhizarea lor în vederea admiterii prin concurs se face în proporție de **80%** pe baza rezultatelor obținute pentru probele P1 și P2 și, în proporție de **20%**, pe baza rezultatelor obținute la proba P3.
* Pentru probele P1 și P2 (**pentru 80% din punctajul total**) se vor folosi notele la matematică (pentru P1) și discipline selectate de candidați (pentru P2), din clasele a IX-a, a X-a și a XI-a. Disciplinele luate în considerare depind de opțiunile candidaților. Pentru P1 disciplina este **Matematică** iar pentru P2 disciplina este pentru FAIMA la alegere dintre **Fizică**, **Informatică, Economie, Chimie organică, Chimie Anorganică, Biologie, Procesarea computerizată a imaginii**.

***Sfat: asigurați-vă că selectați disciplina cu cele mai mari medii pentru disciplina P2!***

* Pentru **Admiterea anticipată prin concurs** la proba P3 (pentru 20% din punctajul total) se vor folosi mediile generale din clasele a IX-a, a X-a și a XI-a (pentru 10% din punctajul total), la care se adaugă punctajul obținut pe baza participărilor la diverse activități extra curriculare – participări la concursuri școlare, activități de voluntariat, recomandări de la profesori titulari de matematică, fizică, chimie, economie, informatică, certificate de competență lingvistică (pentru 10% din punctajul total).

***Sfat: asigurați-vă că încărcați documente relevante, din perioada liceului, care se referă la:***

* ***concursuri locale, naționale, internaționale (dovada de participare sau de premiu);***
* ***activități de voluntariat (adeverință/certificat);***
* ***recomandări de la profesori titulari ai disciplinelor: matematică, fizică, chimie, economie, informatică (scrisori semnate olograf de către profesori, cu datele de contact ale acestora, datate în 2023);***
* ***certificate de competență pentru cunoașterea unor limbi străine (engleză, germană, franceză) la nivel cel puțin B2, eliberate de autorități recunoscute (Cambridge, Toefl, IELTS, DELF, DALF, DL, TestDaF etc.).***

# ADMITEREA LA PROGRAME CU PREDARE ÎN LIMBI STRĂINE

## La admiterea la studiile cu predare în limba română, engleză, franceză și germană cetățenii Uniunii Europene și din state terțe au obligația să facă dovada cunoașterii limbii de predare pentru respectivele programe. Dovada se poate face prin:

* Liceu absolvit în respectiva limbă de predare;
* Certificat de competențe lingvistice pentru respectiva limbă de predare (minim B2);
* Probă pentru respectiva limbă de predare:
  + Test UPB (detalii mai jos);
  + Proba A, B sau C de la examenul de Bacalaureat;
  + Disciplină de tip limbă străină promovată în liceu cu media cel puțin 8,00 (pentru clasele a IX-a, a X-a ,a XI-a).

Candidații care la înscriere optează pentru un domeniu cu limbă de predare engleză sau germană și care aleg să probeze cunoașterea respectivei limbi prin promovarea testului UPB vor susține acest test on-line, la data de **05 aprilie 2024 sau 14 iunie 2024** (informații valabile pentru FAIMA).

Candidații trebuie să se înscrie pentru a putea susține testul on-line UPB prin transmiterea unui e-mail la adresa [test.limbastraina@upb.ro.](mailto:test.limbastraina@upb.ro)

E-mail-ul trebuie transmis de pe aceeași adresa de e-mail pe care candidatul a utilizat-o sau o va utiliza în cadrul procesului de înscriere la concurs de pe pagina [http://admitere.pub.ro/.](http://admitere.pub.ro/) E-mail-ul trebuie transmis până cel târziu pe **03 aprilie 2024 ora 12:00** (pentru testul din 05 aprilie 2024) sau **12 iunie 2024 ora 12:00** (pentru testul din 14 iunie 2024).

E-mail-ul trebuie să conțină următoarele date:g

1. NUME, Prenume și inițiala tatălui candidatului;
2. Cod Numeric Personal (CNP) sau, pentru candidații care nu au CNP, seria și numărul pașaportului;
3. Limba străină la care candidatul dorește să susțină testul on-line UPB.

E-mail-urile care nu conțin toate datele specificate anterior nu vor fi luate în considerare, iar candidații nu vor putea susține testul on-line UPB.

***Informații suplimentare privind organizarea admiterii***: [https://upb.ro/admitere/admitere-](https://upb.ro/admitere/admitere-licenta/) [licenta/](https://upb.ro/admitere/admitere-licenta/)

# FAZA II – ADMITERE PRELIMINARĂ: 02.07. – 04.07.2024

* + Pentru candidații care au participat la Faza I, rezultatele intermediare vor fi prezentate în data **de 02 iulie 2024**.
  + Fiecare candidat poate vizualiza rezultatul obținut în contul său din platforma on- line https://admitere.pub.ro
  + Eventualele contestații vor putea fi depuse on-line până la data de **03 iulie, ora 16:00** prin platforma [https://admitere.pub.ro](https://admitere.pub.ro/)
  + Rezultatele finale privind pre-admiterea vor fi publicate la data de **04 iulie 2024.**

# FAZA III – VALIDARE PRE-ADMIȘI ȘI ÎNMATRICULARE ADMIȘI ANTICIPAT: 15.07.– 17.07.2024

## Pentru a fi admis și înmatriculat, candidatul trebuie să fi promovat examenul de Bacalaureat, să fi fost declarat pre-admis în Faza II, să aibă dosarul de admitere complet (cu toate documentele solicitate la înscriere), iar datele furnizate la înscriere în Faza I să fie conforme cu documentele originale aduse în Faza III.

* + Validarea și înmatricularea candidaților se face la sediul facultăților la care aceștia au fost declarați pre-admiși în intervalul **15 iulie-17 iulie 2024,** între orele 08:00-16:00.
  + În data de **18 iulie 2024** vor fi afișate listele cu candidații admiși anticipat și înmatriculați în Sesiunea I.
  + Candidații declarați pre-admiși și care nu s-au înmatriculat în Faza III vor pierde locul rezervat în Sesiunea I și vor fi eliminați din concursul de admitere.
  + Pentru ocuparea locurilor devenite vacante după înmatricularea și glisarea internă din Sesiunea I, la latitudinea fiecărei facultăți, în funcție de numărul acestor locuri, de numărul candidaților care nu au fost pre-admiși dar au baremul îndeplinit, precum și de strategia proprie, facultățile pot organiza o etapă de completare admiși (Sesiunea I+). În ziua de **18 iulie 2024, în intervalul 09:00 – 16:00**, comisia locală de admitere invită telefonic, în ordinea descrescătoare a mediilor, primii candidați cu barem îndeplinit, în vederea participării la ocuparea parțială sau integrală a acestor locuri. Candidații care acceptă și confirmă prin SMS participarea, își validează dosarul și se înmatriculează în data de **19 iulie 2024, în intervalul 08:00-12:00**. După finalizarea înmatriculării, Comisia centrală și Comisiile locale de admitere generează și publică listele finale cu candidații declarați admiși anticipat și înmatriculați (**19 iulie 2024, ora 18:00).**

***Detalii privind organizarea admiterii pot fi găsite la*** [***https://admitere.pub.ro.***](https://admitere.pub.ro/)

**Vă urăm mult succes!**

**Vă așteptăm cu drag la FAIMA!**